CELEX: C2006/036/25
Language: et
Date: 2006-02-11 00:00:00
Title: Euroopa Kohtu (kolmas koda)  8. detsembri 2005.  aasta otsus kohtuasjas C-280/04 (Vestre Landsret'i eelotsusetaotlus): Jyske Finans A/S  versus  Skatteministeriet (Kuues käibemaksudirektiiv — Artikli 13 B osa punkt c — Maksuvabastused — Maksuvabastus mahaarvamisõiguse alla mitte kuuluvate kaupade tarnimisel — Kasutatud sõidukite edasimüümine liisinguühingu poolt — Artikkel 26a — Kasutatud kaupade müügi maksustamise erikord)

11.2.2006   
            
            
               ET
            
            
               Euroopa Liidu Teataja
            
            
               C 36/13
            
         
      EUROOPA KOHTU
   
   (kolmas koda)
   8. detsembri 2005. aasta otsus
   kohtuasjas C-280/04 (Vestre Landsret'i eelotsusetaotlus): Jyske Finans A/S versus Skatteministeriet (1)
   
   (Kuues käibemaksudirektiiv - Artikli 13 B osa punkt c - Maksuvabastused - Maksuvabastus mahaarvamisõiguse alla mitte kuuluvate kaupade tarnimisel - Kasutatud sõidukite edasimüümine liisinguühingu poolt - Artikkel 26a - Kasutatud kaupade müügi maksustamise erikord)
   (2006/C 36/25)
   Kohtumenetluse keel: taani
   Kohtuasjas C-280/04, mille esemeks on EÜ artikli 234 alusel Vestre Landsret'i (Taani) 25. juuni 2004. aasta otsusega esitatud eelotsusetaotlus, mis saabus Euroopa Kohtusse 29. juunil 2004, menetluses Jyske Finans A/S
      v.
      Skatteministeriet, menetluses osales: Nordania Finans A/S, BG Factoring A/S, tegi Euroopa Kohus (kolmas koda), koosseisus: koja esimees A. Rosas, kohtunikud J. Malenovský, (ettekandja), J.-P. Puissochet, S. von Bahr ja U. Lõhmus, kohtujurist: L. A. Geelhoed, kohtusekretär: asekohtusekretär H. von Holstein, 8. detsembril 2005 otsuse, mille resolutiivosa on järgmine:
   
               1.
            
            
               17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, muudetud nõukogu 14. veebruari 1994. aasta direktiiviga 94/5/EÜ, artikli 13 B osa punkti c sätteid tuleb tõlgendada selliselt, et nendega ei ole vastuolus liikmesriigi õigusnormid, mis kehtestavad käibemaksu tehingutele, mille alusel maksukohustuslane müüb pärast oma ettevõtte vara hulka arvamist edasi kaupu, mille omandamisel ei saanud nimetatud direktiivi 77/388 (muudetud redaktsioonis) artikli 17 lõikes 6 kohaselt käibemaksu maha arvata, ka juhul, kui kõnesolevad kaubad on soetatud maksukohustuslastelt, kellel ei olnud võimalik neilt käibemaksu deklareerida ja mis seetõttu ei anna õigust käibemaksu mahaarvamiseks.
            
         
               2.
            
            
               Kuuenda direktiivi 77/388/EMÜ, muudetud direktiiviga 94/5/EÜ, artikli 26a A osa punkti e tuleb tõlgendada selliselt, et ettevõtjat, kes oma tavalise tegevuse käigus müüb edasi sõidukeid, mida ta on soetanud kasutatult oma liisingtegevuse tarvis ja kelle jaoks edasimüük ei ole kasutatud kauba omandamise hetkel mitte peaeesmärk, vaid kõigest teisejärguline, liisinguleandmisega kaasnev kõrvaleesmärk, võib pidada “maksukohustuslikuks vahendajaks” selle sätte tähenduses.
            
         
      (1)  ELT C 228, 11.9.2004.